През октомври 1625 г. на бойните полета се оказват четири армии. От страна на протестантите действат Кристан ІV и Мансфелд, а на католиците – Тили и Валенщайн. Координацията между тях е слаба, почти никаква, генералите от една и съща страна се възприемат като съперници. Валенщайн навлиза в Долна Саксония без да срещне съпротива, където завземе протестантско епископство, поставя католически епископ. Първата битка от този период е на 25 април 1626 г. при моста в Десау. Той е построен от Валенщайн през река Елба и е от ключово значение, затова се пази от неголям гарнизон. Мансфелд решава да го атакува, без да знае, че Валенщайн е наблизо. Сражението завършва с поражение на протестантите, но все пак победата на Валенщайн се дължи главно на късмет, а не на тактически умения. Една трета от армията на Мансфелд е избита, но той не е преследван и бързо попълва загубите си. Все пак, виждайки, че не може да се противопостави на католиците, той се оттегля в Силезия, преследван от тях.